

REPUBLIKA HRVATSKA

OSJEČKO-BARANJSKA ŽUPANIJA

OPĆINA ČEPIN

OPĆINSKI NAČELNIK

KLASA: 320-01/18-01/56

URBROJ:2158/05-21-19

Čepin, 21. lipnja 2021.

Temeljem članka 29. stavka 6. Zakona o poljoprivrednom zemljištu („Narodne novine“ broj 20/18., 115/18. i 98/19) i Zaključka o utvrđivanju Prijedloga Programa raspolaganja poljoprivrednim zemljištem u vlasništvu Republike Hrvatske za Općinu Čepin (KLASA:320-01/18-01/56, URBROJ: 2158/05-21-18) od 21.lipnja 2021. Općinski načelnik Općine Čepin objavljuje

O B A V I J E S T

O POČETKU JAVNOG UVIDA U PRIJEDLOG PROGRAMA RASPOLAGANJA POLJOPRIVREDNIM ZEMLJIŠTEM U VLASNIŠTVU REPUBLIKE HRVATSKE

ZA OPĆINU ČEPIN

1. Nacrt prijedloga Programa raspolaganja poljoprivrednim zemljištem u vlasništvu Republike Hrvatske za Općinu Čepin (u daljnjem tekstu: Program), ispravljenog na temelju očitovanja Ministarstva poljoprivrede, bit će izložen na javni uvid u zgradi Općine Čepin, u prostorijama Hrvatskog doma, u trajanju od 23. lipnja do 07. srpnja 2021. godine, svakog radnog dana u trajanju od 9:00 do 14:00 sati. Za uvid je obvezna prethodna najava putem telefona 031 381 232, u skladu s trenutno važećim epidemiološkim mjerama. Na izloženi Prijedlog Programa zainteresirane osobe mogu dati prigovore.
2. O podnesenim prigovorima odlučit će Općinsko vijeće Općine Čepin u roku od 30 dana.
3. Nacrt prijedloga Programa predstavlja radni materijal pa je kao takav podložan ispravcima, izmjenama i dopunama te se ne može smatrati konačnim, u cijelosti dovršenim prijedlogom Programa.
4. Nakon proteka Javnog uvida, Općinski načelnik uputit će Prijedlog Programa raspolaganja poljoprivrednim zemljištem u vlasništvu Republike Hrvatske za Općinu Čepin, te podnesene prigovore, ukoliko ih ima, Općinskom vijeću Općine Čepin na razmatranje i odlučivanje. Nakon odlučivanja o prigovorima Općinsko vijeće Općine Čepin donijet će ispravljen program i dostaviti ga Ministarstvu poljoprivrede na suglasnost i Osječko – baranjskoj županiji na mišljenje.
5. Prigovori moraju biti čitko napisani, uz jasno navođenje dijela Prijedloga Programa na kojeg se odnose.
6. Prigovor se podnosinajkasnije do isteka roka javnog uvida u zatvorenoj omotnici, sa naznakom „Ne otvaraj-Prigovor na Prijedlog Programa raspolaganja poljoprivrednim zemljištem u vlasništvu Republike Hrvatske za Općinu Čepin“- preporučeno poštom ili osobno u pisarnici Općine Čepin, Kralja Zvonimira 105, Čepin.

 OPĆINSKI NAČELNIK

 Dražen Tonkovac